kardosdrur/scandi-wiki huggingface dataset:
You Only Live Once (sang)

You Only Live Once er andensinglen på det amerikanske band The Strokes' tredje album First Impressions of Earth, udsendt i marts 2005.
Singler fra 2005
Ghost Whisperer

Ghost Whisperer er en amerikansk tv-serie, der blev sendt på CBS fra 23. september 2005 - 21. maj 2010.. Jennifer Love Hewitt spiller hovedrollen som Melinda Gordon. 

I Danmark sendes serien på Kanal 4

Handling 
Serien handler om en ung kvinde som har en specielle evne til at se og høre de døde. Sjæle som endnu ikke har forladt jorden søger hjælp fra Melinda så de kan gå over til den anden siden.

Skuespillere 
 Jennifer Love Hewitt som Melinda Gordon (2005–2010)
 David Conrad som Jim Clancy (2005–2010)
 Aisha Tyler som Andrea Moreno (2005–2006)
 Camryn Manheim som Delia Banks (2006–2010)
 Jay Mohr som Professor Rick Payne (2006–2008)
 Jamie Kennedy som Eli James (2008–2010)
 Tyler Patrick Jones som Ned Banks (2006–2008)
 Christoph Sanders som Ned Banks (2008–2010)
 Connor Gibbs som Aiden Lucas (2009–2010)

Serie oversigt

Referencer

Eksterne henvisninger 
 
Amerikanske tv-serier fra 2000'erne
Amerikanske tv-serier fra 2010'erne
Tv-programmer fra CBS
Fantasy-tv-serier fra USA
Fenylgruppe

En phenylgruppe eller phenylring er en cyklisk gruppe med formlen C6H5. Phenylgrupper er relateret til benzen. Phenylgrupper har seks carbonatomer bundet sammen i en hexagonal plan ring, hvoraf fem af dem er bundet til individuelle hydrogenatomer, og det sidste carbon er bundet til en substituent. Phenylgrupper er almindelige i organisk kemi. Selvom de ofte blive afbildet som skiftevis dobbelt- og enkeltbindinger er phenylgrupper aromatiske og viser næste ens bindingslængde mellem carbonatomerne i ringen.

Referencer 

Organisk kemi
Funktionelle grupper
Filip den Dristige, hertug af Burgund

Filip 2. af Burgund, også kendt som Filip den Dristige eller Filip den Djærve (fransk : Philippe le Hardi) (nederlandsk: Filips de Stoute)  (17. januar 1342 – 27. april 1404) var hertug af Burgund fra 1363 og frem til sin død i 1404.

Den nederlandske arv 
Filip den Dristige var gift med Margarete III de Dampierre af Flandern (1350 - 1405). Margretes far grev Ludvig 2. af Flandern døde i 1384. Derefter arvede Margrete og Filip Flandern, Artois, Nevers, Rethel og frigrevskabet Burgund. Dette var begyndelsen til De burgundiske Nederlande, der efterhånden blev udvidet med flere landskaber.

Fransk regent 
Filip den Dristige var regent af Frankrig i 1380-88 og igen i 1392-1404. Begge gange regerede han i stedet for Karl 6. af Frankrig.

Familie 
Gennem sin far tilhørte Filip den Dristige Huset Valois (den daværende kongefamilie i Frankrig). Han var søn af Bonne af Luxemburg og kong Johan den gode af Frankrig.

Margarete 3. af Flandern og Filip fik ni børn. De døde i 1404 og 1405, og deres lande gik i arv til den ældste søn Johan den Uforfærdede. 

Kongelige fra Frankrig
Criminal Minds: Suspect Behavior

Criminal Minds: Suspect Behavior er en amerikansk tv-serie fra 2011. Den er en spin-offserie fra Criminal Minds og handler om en gruppe profilers fra FBI's Behavioral Analysis Unit (BAU) i Quantico, Virginia. I et afsnit af Criminal Minds ("The Fight"), træffer dette team det nye team og arbejder sammen for at finde en seriemorder i San Francisco.

Rolleliste 
 Forest Whitaker, Samuel "Sam" Cooper, også kaldt for Coop
 Janeane Garofalo, Beth Griffith
 Michael Kelly, Jonathan "Prophet" Simms
 Beau Garrett, Gina LaSalle
 Matt Ryan, Mick Rawson
 Kirsten Vangsness, Penelope Garcia
 Richard Schiff, Jack Fickler

Referencer

Eksterne henvisninger 
 

Amerikanske tv-serier fra 2010'erne
Spin-off
Tv-programmer fra CBS
Bighorn River

Bighorn River er en biflod til Yellowstonefloden, og er omkring 742 km lang, og løber  i staterne Wyoming og Montana. Flodens afvandingsområde er på omkring 59.270 km².

De øvre dele af floden i staten  Wyoming er kendt som Wind River. Der refereres nogle gange til   to floder  som Wind/Bighorn. Wind-floden  bliver officielt Bighorn-floden ved Wedding at the Waters nær byen Thermopolis. Derfra løber den gennem Thermopolis og Hot Spring State Park.

Ved grænsen til Montana drejer den mod nordøst og løber forbi nordenden af Big Horn Mountains, gennem Crow-indanerreservatet. Den får tilløb fra floden   Little Bighorn nær byen Hardin. Omkring 80 km nedstrøms møder den Yellowstone River omkring 50 km vest for byen Forsyth.

Se også
Vandløb i USA

Eksterne kilder/henvisninger 

Vandløb i Montana
Vandløb i Wyoming
Kvinder der dræber

kvinder der dræber () er en tv-serie der blev sendt første gang i 2005 på Discovery Channel, med fokus på kvindelige mordere. Det var oprindeligt en mini-serie bestående af tre episoder: "Obsession", "Greed" og "Revenge". Efter to års pause, blev produktionen genoptaget i 2008 og blev sendt på Investigation Discovery kanalen som en regelmæssig serie. Tv-serien er produceret i Australien af Beyond International.

Kvinder der dræber sendes på TLC i Danmark

Medvirkende
Lynnanne Zager	 som oplæser for 45 episoder, 2008-2012
Candice DeLong	som Criminal Profiler for 44 episoder, 2008-2012
Janis Amatuzio	som retsmediciner for 30 episoder, 2008-2011

Referencer

Eksterne henvisninger 
 
Deadly womens hjemmeside
Deadly Women  på AOL Television

Dokumentarserier fra USA
Amerikanske tv-serier fra 2000'erne
Amerikanske tv-serier fra 2010'erne
Tv-serier fra Australien
Tv-programmer fra Discovery Channel
Tv-programmer fra Investigation Discovery
Erik Quistgaard

Erik Quistgaard (3. juni 1921 i København − 11. februar 2013 i Valbonne, Frankrig) var generaldirektør for Den Europæiske Rumorganisation (ESA) fra 1980 til 1984.

Som ESAs øverste leder stod han for tidlige stadier af Ariane-rakettens udvikling, for Spacelabs mange bidrag til rumfart og rumforskning, herunder den første opsendelse af en ESA-astronaut. Inden sin tiltræden ved ESA havde han 1972-1979 været administrerende direktør for Odense Staalskibsværft.

Quistgaard var cand. polyt. 1945 fra Danmarks Tekniske Højskole. I 1948-51 arbejdede han som ingeniør ved Chrysler i Detroit, USA, hvorefter han rejste til Göteborg for at arbejde ved Volvo. Han blev her chef for lastbilproduktionen i 1956, direktør og chef for personvognsfabrikken i 1965, inden han 1969-1972 var chef for Volvokoncernens bilproduktion.

Quistgaard modtog i 1984 NASAs Distinguished Public Service Medal.

Noter 

ESA
Direktører fra Danmark
Volvo
Erik
Rumfart i Danmark
Rúnar Alex Rúnarsson

Rúnar Alex Rúnarsson (født 18. februar 1995 i Island) er en islandsk fodboldspiller, der spiller for Arsenal. Han repræsenterede Islands landshold ved VM 2018 i Rusland.

Karriere

KR Reykjavik 
Rúnarsson startede i den islandske klub KR Reykjavik. Han blev den 1. januar 2012 rykket op på førsteholdet, hvor han fik rollen som 2. målmand. Her spillede han 3 ligakampe, og sad på bænken i samtlige 23 kampe, inden han skiftede til Danmark.

Trods sine kun 18 år, var Rúnarsson allerede blevet udtaget en enkel gang til Islands landshold, og var desuden fast mand på U21 landsholdet.

FC Nordsjælland 
Den 27. januar 2014 skiftede Rúnarsson til FCN. Planen var, at Rúnarsson skulle spille på klubbens U19 trup til at starte med.

Knap 5 måneder efter, i sommerpausen 2014, blev Rúnarsson rykket op på seniortruppen.

Dijon FCO 
I juni 2018 skiftede Alex Rúnarsson til Dijon FCO, hvor han skrev under på fireårig kontrakt.

Arsenal FC 
I September 2020 skiftede Alex Rúnarsson til Arsenal.

Referencer

Eksterne henvisninger 
 

Fodboldspillere fra Island
Deltagere ved verdensmesterskabet i fodbold 2018
Fodboldspillere fra Knattspyrnufélag Reykjavíkur
Fodboldspillere fra FC Nordsjælland
Fodboldspillere fra Dijon FCO
Robert Gadocha

Robert Gadocha (født 10. januar 1946 i Kraków) er en polsk tidligere fodboldspiller (midtbane).

Karriere

Klubkarriere 
Gadocha spillede ni år, fra 1966 til 1975, i den polske storklub Legia Warszawa. Han var med til at vinde to polske mesterskaber med klubben, inden han skiftede til FC Nantes i Frankrig. Her var han tilknyttet de følgende to sæsoner, og var med til at vinde det franske mesterskab i 1977, inden han sluttede karrieren af i USA hos Chicago Sting.

Landsholdskarriere 
Gadocha spillede 62 kampe og scorede 16 mål for det polske landshold. Hans debutkamp for holdet faldt 28. juli 1967 i en OL-kvalifikationskamp på hjemmebane mod Sovjetunionen, mens hans sidste landskamp var en EM-kvalifikationskamp mod Italien 26. oktober 1975.

Gadocha var med det polske landshold ved OL i 1972 i München, hvor
holdet først vandt sin indledende pulje med tre sejre, hvorpå det i mellemrunden blev til sejr over  og  samt uafgjort 1-1 mod . Som vinder af puljen kom Polen derpå til at spille finale mod vinderen af den anden mellemrundegruppe, , og her var Polen bagud 0-1 ved pausen. På to mål af Kazimierz Deyna i anden halvleg vendte holdet kampen og sikrede sig guldmedaljerne, mens Ungarn fik sølv og  og Sovjetunionen delte bronzen efter en kamp, der endte 1-1. Gadocha spillede alle syv kampe ved legene for Polen og scorede i alt seks mål.

Gadocha var også med i truppen til VM i 1974 i Vesttyskland, hvor polakkerne vandt bronze.

Referencer

Eksterne henvisninger 

Fodboldspillere fra Polen
Fodboldspillere fra Legia Warszawa
Fodboldspillere fra FC Nantes
Deltagere ved verdensmesterskabet i fodbold 1974
Deltagere for Polen ved sommer-OL 1972
Olympiske mestre fra Polen
Andrzej Szarmach

Andrzej Szarmach (født 3. oktober 1950 i Gdańsk) er en polsk tidligere  fodboldspiller (angriber) og senere -træner.

Karriere

Klubber 
Szarmachs karriere strakte sig over 20 år, hvor han blandt andet var en flittig målscorer hos det daværende polske storhold Górnik Zabrze samt for AJ Auxerre i Frankrig. Han sluttede sin karriere af med ophold hos Guingamp og Clermont.

Landshold 
Szarmach spillede desuden 61 kampe og scorede 32 mål for det polske landshold. Hans debutkamp for holdet faldt 1. august 1973 i en venskabskamp på udebane mod Canada, mens hans sidste landskamp var bronzekampen ved VM i 1982 mod Frankrig 10. juli 1982.

Szarmach deltog med det polske landshold ved både VM i 1974, VM i 1978 og VM i 1982. Ved 1974- og 1982-slutrunderne vandt polakkerne bronze. 

Han var derudover med ved OL i 1976 i Montreal, hvor fodboldturneringen var ramt af flere afbud. Således bestod Polens indledende pulje kun af tre hold, og Polen vandt puljen med en sejr og en uafgjort. Ved dette OL gik de to bedste hold fra hver pulje videre til kvartfinaler, og her vandt Polen med 5-0 over . Med sejr på 2-0 i semifinalen over  var holdet klar til finalen mod DDR, som vandt 3-1, så denne gang blev det til OL-sølv til Polen og Szarmach, mens Sovjetunionen vandt bronze med sejr over Brasilien. Szarmach spillede alle Polens fem kampe og scorede seks mål.

Træner 
Efter afslutningen af sin karriere var Szarmach træner i flere klubber, specielt en række mindre franske klubber samt i Zagłębie Lubin i hjemlandet.

Referencer

Eksterne henvisninger 

Fodboldspillere fra Polen
Fodboldspillere fra Arka Gdynia
Fodboldspillere fra Górnik Zabrze
Fodboldspillere fra AJ Auxerre
Fodboldspillere fra En Avant Guingamp
Fodboldspillere fra Clermont Foot
Fodboldtrænere fra Polen
Personer fra Gdansk
Deltagere ved verdensmesterskabet i fodbold 1974
Deltagere ved verdensmesterskabet i fodbold 1978
Deltagere ved verdensmesterskabet i fodbold 1982
Deltagere for Polen ved sommer-OL 1976
Olympiske sølvmedaljevindere fra Polen
Jan Domarski

Jan Andrzej Domarski (født 28. oktober 1946 i Rzeszów, Polen) er en tidligere polsk fodboldspiller (midtbane) og -træner.

Domarski spillede elleve sæsoner af sin karriere hos Stal Rzeszów i sin fødeby. Han var også tilknyttet blandt andet Stal Mielec, som han vandt to polske mesterskaber med, samt Nîmes Olympique i Frankrig.

Domarski spillede desuden 16 kampe og scorede to mål for det polske landshold. Han var med i landets trup til VM i 1974 i Vesttyskland, hvor holdet vandt bronze. Han spillede tre af polakkernes syv kampe i turneringen.

Referencer 

Fodboldspillere fra Polen
Deltagere ved verdensmesterskabet i fodbold 1974
Fodboldspillere fra Nîmes Olympique
Fodboldtrænere fra Polen
Zdzisław Kapka

Zdzisław Ryszard Kapka (født 7. december 1954 i Kraków, Polen) er en tidligere polsk fodboldspiller (angriber).

Kapka tilbragte størstedelen af sin karriere i sin hjemby hos den polske storklub Wisła Kraków. Her var han blandt andet med til at vinde det polske mesterskab i 1978.

Kapka spillede desuden 14 kampe og scorede ét mål for det polske landshold. Han var med i landets trup til VM i 1974 i Vesttyskland, hvor holdet vandt bronze. Han fik dog kun 17 minutters spilletid i turneringen, der faldt i bronzekampen mod Brasilien.

Referencer 

Fodboldspillere fra Polen
Deltagere ved verdensmesterskabet i fodbold 1974
Fodboldspillere fra Wisła Kraków
Christian Holst

Christian Holst er navnet på flere personer:

 Christian Holst (arkitekt) (1882-1968) – dansk arkitekt (Mathias Christian Holst)
 Christian Holst (fodboldspiller) (født 1981) – færøsk fodboldspiller (Christian Lamhauge Holst)
Kazimierz Kmiecik

Kazimierz Kmiecik (født 19. september 1951 i Węgrzce Wielkie) er en polsk tidligere fodboldspiller (angriber).

Karriere

Klubkarriere 
Kmiecik spillede fra 1967 til 1983 hos Wisła Kraków, kun afbrudt af et lejeophold i Belgien hos Charleroi. Han var med til at vinde det polske mesterskab med klubben i 1978. Senere i karrieren spillede han i både græsk og vesttysk fodbold, blandt andet Stuttgarter Kickers.

Landsholdskarriere 
Kmiecik spillede desuden 34 kampe og scorede otte mål for det polske landshold. Han deltog for Polen ved VM i 1974 i Vesttyskland, hvor polakkerne vandt bronze.

Han deltog også for Polen ved to olympiske lege. Ved OL 1972 i München vandt holdet først sin indledende pulje med tre sejre, hvorpå det i mellemrunden blev til sejr over  og  samt uafgjort 1-1 mod . Som vinder af puljen kom Polen derpå til at spille finale mod vinderen af den anden mellemrundegruppe, , og her var Polen bagud 0-1 ved pausen. På to mål af Kazimierz Deyna i anden halvleg vendte holdet kampen og sikrede sig guldmedaljerne, mens Ungarn fik sølv og  og Sovjetunionen delte bronzen efter en kamp, der endte 1-1.
 
Ved OL i 1976 i Montreal var fodboldturneringen ramt af flere afbud. Således bestod Polens indledende pulje kun af tre hold, og Polen vandt puljen med en sejr og en uafgjort. Ved dette OL gik de to bedste hold fra hver pulje videre til kvartfinaler, og her vandt Polen med 5-0 over . Med sejr på 2-0 i semifinalen over  var holdet klar til finalen mod DDR, som vandt 3-1, så denne gang blev det til OL-sølv til Polen og Deyna, mens Sovjetunionen vandt bronze med sejr over Brasilien.

Referencer

Eksterne henvisninger 

Fodboldspillere fra Polen
Deltagere ved verdensmesterskabet i fodbold 1974
Fodboldspillere fra Wisła Kraków
Fodboldspillere fra Royal Charleroi
Fodboldspillere fra Stuttgarter Kickers
Deltagere for Polen ved sommer-OL 1972
Deltagere for Polen ved sommer-OL 1976
Olympiske mestre fra Polen
Olympiske sølvmedaljevindere fra Polen
Marek Kusto

Marek Andrzej Kusto (født 29. april 1954 i Bochnia, Polen) er en tidligere polsk fodboldspiller (angriber) og senere -træner.

Kustos karriere var associeret med tre klubber, Wisła Kraków og Legia Warszawa i hjemlandet, samt KSK Beveren i Belgien. Han nåede over 100 ligakampe for alle tre klubber, og var med til at vinde det belgiske mesterskab med Beveren i 1984.

Kusto spillede desuden 19 kampe og scorede tre mål for det polske landshold. Han repræsenterede sit land ved både VM i 1974 i Vesttyskland, VM i 1978 i Argentina og VM i 1982 i Spanien. Ved 1974- og 1982-slutrunderne vandt polakkerne bronze.

Kusto har efter sit karrierestop været træner, blandt andet for sin gamle klub som aktiv Wisła Kraków, samt for Widzew Łódź.

Referencer 

Fodboldspillere fra Polen
Fodboldspillere fra Wisła Kraków
Fodboldspillere fra Legia Warszawa
Fodboldspillere fra KSK Beveren
Fodboldtrænere fra Polen
Deltagere ved verdensmesterskabet i fodbold 1974
Deltagere ved verdensmesterskabet i fodbold 1978
Deltagere ved verdensmesterskabet i fodbold 1982
Włodzimierz Mazur

Włodzimierz Mazur (18. april 1954 - 1. december 1988) var en polsk fodboldspiller (angriber)

Mazur spillede i en årrække i hjemlandet hos Zagłębie Sosnowiec, og havde også et to sæsoner langt ophold i Frankrig hos Rennes. Han opnåede desuden 23 kampe og scorede tre mål for det polske landshold. Han var med i landets trup til VM i 1978 i Argentina. Han spillede dog kun én af holdets kampe i turneringen, hvor polakkerne blev slået ud efter det andet gruppespil.

Referencer 

Fodboldspillere fra Polen
Fodboldspillere fra Stade Rennais FC
Deltagere ved verdensmesterskabet i fodbold 1978
Nicklas Mouritsen

Nicklas Mouritz Mouritsen (født 15. marts 1995 i Danmark) er en dansk fodboldspiller, der pt. spiller i Odense Boldklub.

Klubkarriere

B.93 
Som ynglingespiller spillede Mouritsen i B.93. Mouritsen var en af de helt store talenter i B.93, og spillede 10 kampe i 2. division for senior holdet, hvor han debuterede som blot 16-årig.

FC Nordsjælland 
I 2012 skiftede unge Mouritsen til FCN. Her skulle han starte med at spille på klubbens U19 hold.

I sommeren 2014 blev Mouritsen rykket op på seniortruppen. Inden han blev rykket op, havde Mouritsen allerede siddet på bænken i 3 ligakampe, dog uden at få sin debut.

FC Roskilde 
Den 31. august 2016 blev det offentliggjort, at Mouritsen skiftede til FC Roskilde.

Lyngby Boldklub 
Han skrev i juli 2018 under på en kontrakt med 1. divisionsklubben Lyngby Boldklub efter vellykket prøvetræning. Varigheden af kontrakten blev ikke oplyst.

Han fik sin officielle debut for Lyngby Boldklub i 1. division den 29. juli 2018, da han startede inde og spillede alle 90 minutter i en 1-1-kamp hjemme mod Hvidovre IF.

Han forlod klubben i sommeren 2019, da han ikke fik sin kontrakt forlænget.

FC Roskilde 
Den 7. september 2019 offentliggør FC Roskilde  at Nicklas Mouritsen vender tilbage til FC Roskilde efter at have været klubløs henover sommeren 2019.

Referencer

Eksterne henvisninger 
 

Fodboldspillere fra Danmark
Fodboldspillere fra B.93
Fodboldspillere fra FC Nordsjælland
Fodboldspillere fra FC Roskilde
Fodboldspillere fra Lyngby Boldklub
Mathias Hebo Rasmussen

Mathias Hebo Rasmussen (født 1. januar 1995 i Danmark) er en dansk fodboldspiller, der spiller for Cracovia i Ekstraklasa.

Rasmussen er lillebror til Vejle Boldklub-spilleren Jonas Hebo Rasmussen, og søn af tidligere Hvidovre IF-profil, Kim Rasmussen.

Karriere 
Rasmussen spillede Rasmussen i Hvidovre IF som ynglingespiller. Rasmussen fik, udover at være anfører på Hvidovres U/17, også debut på både U/19 og divisionsholdet.

FC Nordsjælland 
I sommeren 2012 skiftede Rasmussen til FCN. I sommeren 2014 var midtbanespilleren en ud af seks U/19 spillere, som blev rykket op i superligatruppen.

Hebo Rasmussen fik sin debut for FC Nordsjælland i Superligaen den 10. oktober 2014, da han blev skiftet ind i det 79. minut i stedet for Mario Ticinovic i en 0-0-kamp mod Randers FC. I sin første halvsæson i Superligaen spillede han tre kampe. I løbet af sommeren 2015 spillede han yderligere tre kampe, inden han på sidste transferdag i sommertransfervinduet 2015 blev udlejet til FC Vestsjælland på en halvårig aftale.

På den sidste dag i vintertransfervinduet 2016 blev det offentliggjort, at FC Nordsjælland havde ophævet kontrakten med Rasmussen, idet han var nået til enighed med en unavngiven klub.

FC Fredericia 
Den 1. februar 2016, samme dag som offentliggørelsen af det afbrudte samarbejde mellem FC Nordsjælland og Rasmussen, blev det bekræftet, at FC Fredericia var den unavngivne klub. Her skrev Rasmussen under på kontrakt, der gælder frem til sommeren 2016.

Lyngby Boldklub 
Den 17. juni 2017 underskrev Mathias Hebo Rasmussen en 3 årig kontrakt med Lyngby Boldklub.

Vejle Boldklub 
Den 9. januar 2019 blev det offentliggjort at Mathias Hebo Rasmussen skrevunder på en kontrakt med Vejle Boldklub.

Landshold 
Mathias Hebo Rasmussen blev udtaget i sidste øjeblik til OL-truppen til OL 2016 i Rio, efter at der var indløbet en række afbud.

Referencer

Eksterne henvisninger 
 

Fodboldspillere fra Danmark
Fodboldspillere fra FC Nordsjælland
Fodboldspillere fra FC Fredericia
Deltagere for Danmark ved sommer-OL 2016
Fodboldspillere fra Lyngby Boldklub
Fodboldspillere fra Vejle Boldklub
Emiliano Marcondes

Emiliano Marcondes Camargo Hansen (født 9. marts 1995 i Hvidovre, Danmark) er en dansk fodboldspiller, der spiller for Bournemouth, som ligger i den bedste engelske række, Premier League.

Marcondes har en dansk far og en brasiliansk mor.

Klubkarriere

FC Nordsjælland 
Marcondes kom til FCN fra Hvidovre IF som 15-årig i 2011. Han underskrev en 3-årig kontrakt med FCN.

Trods sine 17 år, spillede han i hele 2011/12 sæsonen for FCN's U19 trup, og i mod slutningen af sæsonen, kom han med omkring førsteholdet i klubben, hvor det blev til flere træningskampe mod klubber som FC Twente og tyske Hamburger SV. Bl.a. dette resulterede i, at han 2 år før sit oprindelig kontraktudløb, fik forlænget sin kontrakt yderligere, så den nu løb indtil sommeren 2015. Emiliano var derudover også blevet udtaget til FC Nordsjællands Champions League-trup.

Han fik sin debut for førsteholdet i september 2012, da han spillede en lille time i pokalkampen mod Svebølle B&I.

I oktober 2013 fik Marcondes forlænget sin kontrakt til 2017.

I sommeren 2014 var Marcondes en ud af seks U19 spillere, som blev rykket op til superligatruppen. Inden han blev rykket op, havde han dog allerede spillet 14 ligakampe for FCN, og scoret et enkelt ligamål.

Brentford 
Marcondes underskrev i juli 2017 en forhåndskontrakt med Championship-klubben Brentford på treethalvt år gældende fra januar 2018.

Bournemouth 
Marcondes underskrev i juli 2021 en tre-årig kontrakt med Championship-klubben Bournemouth.

Hæder og priser 
 Alka Superliga Månedens Spiller: November 2017

Karrierestatistikker 

*DBU Pokalen

**UEFA Europa League, UEFA Champions League

Referencer

Eksterne henvisninger 
 

Fodboldspillere fra Danmark
Fodboldspillere fra FC Nordsjælland
Personer fra Hvidovre
Mikkel Jensen (fodboldspiller, født 1995)

Mikkel Jensen (født 21. januar 1995 i Danmark) er en dansk fodboldspiller, der spiller for Holbæk B&I.

Karriere

FC Nordsjælland 
Da Brøndby IF ikke kunne blive enige med Jensen om en kontraktforlængelse, solgte de ham den 1. februar 2013 til FCN.

Inden skiftet til FCN, havde Jensen bl.a. været til prøvetræning i Bayern München som 16-årig.

Jensen startede med at spille for klubbens U19 trup. I sommeren 2014 blev han rykket op på superligatruppen. Inden han blev rykket op på superligatruppen, havde han allerede spillet tre ligakampe for seniortruppen.

FC Roskilde 
Den 2. september 2014 blev Jensen udlånt til FC Roskilde.

Næstved Boldklub 
Den 8. juli 2015 skrev Jensen under på en toårig kontrakt med den nyopykkede 1. divisionsklub Næstved Boldklub. Jensen fik trøje nummer 12.

Jensen scorede sit første mål for klubben den 2. august 2015 i et 1-2-nederlag til FC Helsingør. Han scorede kort før pausen til 1-1.

Holbæk B&I 
Den 16. juli 2017 skrev Jensen under på en kontrakt med sin moderklub Holbæk B&I i Danmarksserien.

Referencer

Eksterne henvisninger 
 

Fodboldspillere fra Danmark
Fodboldspillere fra FC Nordsjælland
Fodboldspillere fra FC Roskilde
Kim Larsen & Bell*Star

Bell*Star var Kim Larsens band mellem 1993 og 1995. Det bestod af ham selv og hans langvarige samarbejdspartnere Henning Pold og Hans Fagt fra Bellami, samt nytilkomne Mikkel Ørva Håkkonsson på keyboard.

Da bandet blev opløst i 1995, flyttede Kim Larsen over til Kim Larsen & Kjukken.

Musikgrupper fra Danmark
Musikgrupper fra 1991
Ophørt i 1995